钦定古今图书集成/明伦汇编/氏族典/第395卷 > 李师夔
## 钦定古今图书集成/明伦汇编/氏族典/第395卷 > 李师夔

按《金史李师夔传》：“师夔字贤佐，奉圣永兴人。少倜傥
有大志，以荫入仕，为本州麹监。天辅六年，太祖袭辽
主于鸳鸯泺，郡守委城遁去，众无所属，相与叩门请
师夔主郡事，师夔许之。乃搜卒治兵迪古乃兵至奉
圣州，师夔与其故人沈璋出降。诏以师夔领节度，以
璋佐之。明年，加左监门卫大将军。剧贼张胜以万人”
逼城，师夔伪与之和，使人刺杀之，是后贼众不敢入
境。以劳，迁静江军节度留后，累迁武平军节度使，改
东京路转运使，致仕。